A Törvényszék (negyedik tanács) 2013. szeptember 11‑i végzése –
Melkveebedrijf Overenk és társai kontra Bizottság
(T‑540/11. sz. ügy)
„Kártérítési kereset – Illeték a tej‑ és tejtermékágazatban – 1468/2006/EK rendelet – Nyilvánvaló elfogadhatatlanság”
1.                     Szerződésen kívüli felelősség – Jogszerű cselekményért való felelősség – Feltételek – Kár – Okozati összefüggés – Az említett kár rendkívüli és különleges jellege – Valamelyik feltétel hiánya – A kártérítési kereset egészének elutasítása (EUMSZ 340. cikk, második bekezdés) (vö. 12. pont)
2.                     Bírósági eljárás – Keresetlevél – Alaki követelmények – A felhozott jogalapok rövid ismertetése – Uniós intézmény által okozott károk megtérítésére irányuló kereset – Minimális követelmények – A kár keresetlevélben történő számszerűsítésének hiánya és e mulasztás igazolásának hiánya – Nyilvánvaló elfogadhatatlanság [a Bíróság alapokmánya, 21. cikk, első bekezdés 53. cikk, első bekezdés; a Törvényszék eljárási szabályzata, 44. cikk, 1. §, c) pont] (vö. 13–15., 17., 20., 21., 24. pont)
3.                     Szerződésen kívüli felelősség – Feltételek – Jogellenesség – Kár – Okozati összefüggés – Bizonyítási teher (EUMSZ 340. cikk, második bekezdés) (vö. 16. pont)
4.                     Bírósági eljárás – Keresetlevél – Alaki követelmények – A felhozott jogalapok rövid ismertetése – Általános hivatkozás a keresetlevélhez csatolt más iratokra – Elfogadhatatlanság [a Bíróság alapokmánya, 21. cikk, első bekezdésés 53. cikk, első bekezdés; a Törvényszék eljárási szabályzata, 44. cikk, 1. §, c) és d) pont] (vö. 18., 19. pont)
Tárgy
A tej‑ és tejtermékágazatban illeték megállapításáról szóló 1788/2003/EK tanácsi rendelet alkalmazására vonatkozó részletes szabályok megállapításáról szóló 595/2004/EK rendelet módosításáról szóló, 2006. október 4‑i 1468/2006/EK bizottsági rendelet (HL L 274., 6. o.) által a felpereseknek állítólagosan okozott kár megtérítésére irányuló kérelem.
Rendelkező rész
1)
A Törvényszék a keresetet mint nyilvánvalóan megalapozatlant elutasítja.
2)
A Melkveebedrijf Overenk BV, a Maatschap Veehouderij Kwakernaak, a Mulders Agro vof, a Melkveebedrijf Engelen vof, a Melkveebedrijf De Peel BV és Mathijs Moonen viselik a költségeket.